**Heddlu Gwent**

**Disgrifiad Rôl**

**Teitl y Swydd:** Prif Arolygydd y Gwnstabliaeth Wirfoddol

**Yn atebol i:** Prif Swyddog y Gwnstabliaeth Wirfoddol

**Lleoliad:** Pencadlys

**Diben:** Helpu Prif Swyddog y Gwnstabliaeth Wirfoddol i redeg y Gwnstabliaeth Wirfoddol (y Gwnstabliaeth) yn effeithiol. Arwain a chymell tîm o Gwnstabliaid Gwirfoddol, Rhingylliaid Gwirfoddol ac Arolygwyr Gwirfoddol, gan sicrhau bod ystod o wasanaethau plismona yn cael eu darparu a bod safonau sefydliadol yn cael eu cynnal.

**Adolygwyd y swydd ddiwethaf:** Mai 2017

# Atebolrwydd:

1. Dirprwyo ar gyfer Prif Swyddog y Gwnstabliaeth pan fo angen.
2. Sicrhau bod proffil y Gwnstabliaeth yn cael mwy o sylw yn fewnol ac yn allanol.
3. Helpu Prif Swyddog y Gwnstabliaeth i reoli'r Gwnstabliaeth yn strategol drwy gyfrannu at y broses o newid polisïau a threfniadau adleoli a fydd yn effeithio arni.
4. Sicrhau bod safonau, lefelau goruchwylio ac anghenion hyfforddiant yn briodol, ac argymell unrhyw welliannau i'r ffordd y caiff gwasanaethau eu darparu neu ofynion hyfforddiant pan gânt eu nodi.
5. Sicrhau bod system DutySheet, systemau eraill a phrotocolau'r Heddlu yn cael eu defnyddio'n effeithiol er mwyn i'r Gwnstabliaeth dderbyn tasgau a chael ei defnyddio yn y ffordd orau bosibl yn unol â phrotocolau'r Heddlu. Mae hyn yn cynnwys monitro treuliau, a'r modiwl Adolygu Datblygiad Proffesiynol ar system DutySheet yn ogystal â system Mobilisation DutySheet i sicrhau bod y tîm yn gallu symud yn gyflym ac yn effeithlon os caiff ei gyfarwyddo gan yr Heddlu.
6. Cydgysylltu ymateb y Gwnstabliaeth i ddigwyddiadau plismona yn ôl y gofyn. Bydd hyn yn cynnwys helpu'r Heddlu yn ôl y gofyn yn ystod argyfwng neu ddigwyddiadau critigol. Gall hyn gynnwys paratoi gorchmynion gweithredol ar y cyd â swyddogion rheolaidd er mwyn sicrhau bod timau yn cael eu briffio'n llawn ar weithrediadau a gynlluniwyd.
7. Arwain yr Arolygwyr Gwirfoddol a'u dwyn i gyfrif am berfformiad a'r gwasanaethau a ddarperir yn eu hardaloedd unigol, rhoi cyngor, arweiniad a chymorth i alluogi perfformiad effeithiol, a sicrhau bod nodau ac amcanion lleol yn cael eu cyflawni. Cynnal cyfarfodydd adolygu datblygiad, gan sicrhau bod amcanion yn cyfrannu at flaenoriaethau'r Heddlu.
8. Cyfarfod yn rheolaidd ag Uwch Dîm Rheoli'r Ardal Blismona Leol a Phwyntiau Cyswllt Unigol i sicrhau bod y gwasanaeth a ddarperir gan y Cwnstabliaid Gwirfoddol wedi'i integreiddio'n llawn yng ngwaith yr Ardal Blismona Leol a'i fod yn diwallu anghenion plismona lleol.
9. Cymell ac ysbrydoli'r Gwnstabliaeth, gan sicrhau bod Cwnstabliaid Gwirfoddol wedi'u hintegreiddio'n llawn mewn timau rheolaidd.
10. Cydgysylltu cyfarfodydd tîm/hyfforddiant ar gyfer y Gwnstabliaeth a bod yn bwynt cyswllt ar gyfer hyfforddwyr i sicrhau bod y tîm yn datblygu'n broffesiynol yn barhaus. Sicrhau bod gwybodaeth y tîm yn gyfredol, bod y tîm yn ymgyfarwyddo â'r datblygiadau diweddaraf o ran deddfwriaeth a bod ganddo'r holl adnoddau sydd eu hangen i ymdrin â newidiadau ym maes plismona.
11. Monitro Statws Patrôl Annibynnol Cwnstabliaid Gwirfoddol dan hyfforddiant, a helpu tiwtoriaid â'r dasg o sicrhau bod Cwnstabliaid Gwirfoddol dan hyfforddiant yn gwireddu eu potensial o fewn amserlenni derbyniol.
12. Cymryd rhan yn y broses recriwtio a hybu'r Gwnstabliaeth yn ôl yr angen; mae hyn yn cynnwys bod yn bresennol mewn nosweithiau agored ac ardystiadau.
13. Sicrhau eich bod yn gwrando ar syniadau eich tîm, yn adnabod eich tîm ac yn cyfathrebu ac yn ymgynghori â'ch tîm yn rheolaidd. Mae hyn yn cynnwys sicrhau bod polisïau a gweithdrefnau'r Heddlu yn cael eu cyfleu i'r tîm.
14. Sicrhau bod yr Hyfforddiant Diogelwch Swyddogion a'r Hyfforddiant Cymorth Cyntaf diweddaraf yn cael eu rhoi.
15. Darparu gwasanaeth sy'n canolbwyntio ar y cwsmer.

1. Hyrwyddo a chydymffurfio â Chynllun Cydraddoldeb Strategol Heddlu Gwent i gefnogi'r gwaith o ddatblygu gweithlu amrywiol.
2. Gofalu am eich diogelwch chi a diogelwch eraill yn rhesymol; cydweithredu â rheolwyr/goruchwylwyr i gydymffurfio â dyletswyddau iechyd a diogelwch statudol; rhoi gwybod am ddigwyddiadau, damweiniau, diffygion ac ati.

# Cyfrifoldebau

- Cyfrifoldeb goruchwylio am 2 Arolygydd Gwirfoddol

Rhingylliaid Gwirfoddol (niferoedd i'w cadarnhau) Hyd at 200 o Gwnstabliaid Gwirfoddol

# Cydberthnasau Allweddol

* Tîm y Prif Swyddog
* Arweinwyr Llif Gwaith a Chomanderiaid Ardaloedd Plismona Lleol
* Prif Arolygydd – Arweinydd Dinasyddion ym maes Plismona

**Amgylchiadau Arbennig:**

1. Ni chaniateir smygu yn Heddlu Gwent.
2. Mae'n rhaid i bob darpar aelod o staff Heddlu Gwent ddangos y rhinweddau i allu gweithio mewn sefydliad â grwpiau lleiafrifol a darparu gwasanaeth i grwpiau lleiafrifol mewn cymunedau. Mae'n rhaid iddynt ddangos y gallant gyfrannu at amgylchedd gwaith agored a theg lle na chaniateir ymddygiad amhriodol. Ni ddylent ddangos unrhyw dystiolaeth o'r tebygolrwydd y byddant yn cyfrannu mewn unrhyw ffordd at achos o fwlio yn y gweithle nac unrhyw fath arall o ymddygiad rhywiaethol na hiliol.
3. Parhau i fod yn gymwys yn weithredol drwy ymgymryd â dyletswyddau Cwnstabl Gwirfoddol. Gofynnir i chi wirfoddoli am isafswm o 16 awr y mis.
4. Hyrwyddo a chydymffurfio â Chynllun Cydraddoldeb Strategol Heddlu Gwent i gefnogi'r gwaith o ddatblygu gweithlu amrywiol.
5. Gofalu am eich diogelwch chi a diogelwch eraill yn rhesymol; cydweithredu â rheolwyr/goruchwylwyr i gydymffurfio â dyletswyddau iechyd a diogelwch statudol; rhoi gwybod am ddigwyddiadau, damweiniau, diffygion ac ati.
6. Cwblhau'r prawf ffitrwydd blynyddol.
7. Cwblhau cwrs hyfforddi ar arweinyddiaeth er mwyn sicrhau bod goruchwylwyr yn cael hyfforddiant ar egwyddorion arweinyddiaeth sy'n ategu gwerthoedd yr Heddlu.
8. Mae cyfnod y swydd hon am 5 mlynedd, gydag uchafswm o ddau gyfnod.

**Noder:** Darperir y swydd ddisgrifiad hwn i roi amlinelliad eang o weithgareddau'r swydd hon. Gall Heddlu Gwent ofyn i ddeiliad y swydd ymgymryd â dyletswyddau eraill nad ydynt o reidrwydd i'w gweld yn y swydd ddisgrifiad ond sy'n gymesur â gradd y swydd. Fel un o gyflogeion Heddlu Gwent, efallai y gofynnir i chi dderbyn unrhyw swydd sy'n briodol i'ch gradd neu weithio mewn unrhyw sefydliad o fewn ffiniau Heddlu Gwent er mwyn sicrhau bod yr Heddlu'n cael ei redeg yn effeithlon ac yn effeithiol.

|  |  |  |
| --- | --- | --- |
| **Meini Prawf sy'n Benodol i'r Swydd** | **Nifer y Geiriau a Ganiateir** | **Dull asesu, er enghraifft ffurflen gais, prawf, cyflwyniad neu dystysgrif** |
| 1. **Cyraeddiadau**
 |  |  |
| Dd/G |  |  |
| 1. **Gwybodaeth**
 | **Dd/G** | Cyfweliad |
| Gwybodaeth drylwyr am y maes plismona gweithredol yn ardal Heddlu Gwent ac yn genedlaethol.Gwybodaeth dda am y Strategaeth Dinasyddion ym maes Plismona genedlaethol.Gwybodaeth dda am yr Heddlu presennol a'r blaenoriaethau cenedlaethol ar gyfer plismona. Gwybodaeth wych am systemau TG yr Heddlu. |  |  |

|  |  |  |
| --- | --- | --- |
| 1. **Profiad**
 | **300 o eiriau** | Ffurflen Gais a/neu Gyfweliad |
| Profiad amlwg o weithio fel Cwnstabl Gwirfoddol neu uwch.Sgiliau cyfathrebu ardderchog (ar lafar ac yn ysgrifenedig) a'r gallu i arwain tîm.Dangos cydberthnasau gwaith cryf ac effeithiol â swyddogion rheolaidd.Profiad blaenorol o ddatblygu tîm neu unigolyn.  |  |  |

|  |  |  |
| --- | --- | --- |
| 1. **Cymryd Perchenogaeth**
 | **Dd/G** | Cyfweliad |
| Rwy'n mynd ati'n rhagweithiol i greu diwylliant o berchenogaeth o fewn fy meysydd gwaith ac yn cefnogi eraill i ddangos cyfrifoldeb personol.Rwy'n cymryd cyfrifoldeb am wella polisïau, prosesau a gweithdrefnau, gan fynd ati'n rhagweithiol i annog eraill i gyfrannu eu syniadau.Rwy'n atebol am y penderfyniadau sy'n cael eu gwneud gan fy nhîm a'r gweithgareddau o fewn ein timau.Rwy'n cymryd cyfrifoldeb personol am gynnal digwyddiadau yn foddhaol ac am gywiro unrhyw broblemau yn brydlon ac yn agored.Rwy'n mynd ati'n rhagweithiol i annog a chefnogi dysgu o fewn fy nhimau ac ymhlith cydweithwyr. |  |  |

|  |  |  |
| --- | --- | --- |
| 1. **Cydweithio**

Rwy'n rheoli cydberthnasau a phartneriaethau ar gyfer y tymor hir, yn rhannu gwybodaeth ac yn ennyn ymddiriedaeth i ddod o hyd i'r atebion gorau.Rwy'n helpu i greu atebion cydgysylltiedig ar draws ffiniau sefydliadol a daearyddol, sefydliadau partner a'r rhai a gaiff eu gwasanaethu gan yr Heddlu.Rwy'n deall y cyd-destun partneriaeth leol, ac mae hyn yn fy helpu i gymryd ystod o gamau sydd wedi'u teilwra i ennyn cefnogaeth.Rwy'n gweithio gyda'n partneriaid i benderfynu pwy sydd yn y sefyllfa orau i arwain mentrau.Rwy'n ceisio rhagweld anghenion ein partneriaid ac yn cymryd camau i fynd i'r afael â'r rhain.Nid wyf yn gwneud tybiaethau. Rwy'n sicrhau bod ein partneriaid yn cael yr hyn sydd ei angen arnynt gan wasanaeth yr heddlu.Rwy'n ennyn ymrwymiad gan eraill (gan gynnwys y cyhoedd) i weithio gyda'i gilydd i sicrhau'r canlyniadau y cytunwyd arnynt. | **300 o eiriau** | Ffurflen Gais a/neu Gyfweliad |
| 1. **Cyflawni, Cefnogi ac Ysbrydoli**

Rwy'n rhoi cyfarwyddiadau clir ac mae gennyf ddisgwyliadau eglur, ac rwy'n helpu eraill i ddeall sut mae eu gwaith yn cyd-fynd â'r cyd-destun ehangach.Rwy'n nodi rhwystrau sy'n effeithio ar berfformiad fy nhimau ac yn cymryd camau i oresgyn y rhain a, thrwy hynny, yn galluogi eraill i berfformio.Rwy'n arwain y cyhoedd a/neu fy nghydweithwyr, lle y bo'n briodol, yn ystod digwyddiadau neu drwy roi cyngor a chymorth.Rwy'n gwneud yn siŵr bod adnoddau'n cael eu defnyddio'n effeithiol i sicrhau'r gwerth gorau ac i gael yr effaith gywir yn fy ardaloedd.Rwy'n monitro newidiadau yn yr amgylchedd allanol, gan ragweld y goblygiadau byrdymor a hirdymor i wasanaeth yr Heddlu.Rwy'n cymell ac yn ysbrydoli eraill i wneud eu gorau glas. | **Dd/G** | Cyfweliad |

|  |  |  |
| --- | --- | --- |
| 1. **Dadansoddi'n Gritigol**

Rwy'n sicrhau bod y dystiolaeth orau sydd ar gael o ystod eang o ffynonellau yn cael ei hystyried wrth wneud penderfyniadau.Rwy'n ystyried safbwyntiau ac ysgogiadau gwahanol wrth adolygu gwybodaeth a sut y gall hyn ddylanwadu ar bwyntiau allweddol.Rwy'n gofyn cwestiynau clir i brofi ffeithiau a thybiaethau, gan gwestiynu a herio'r wybodaeth a roddir pan fo angen.Rwy'n deall pryd i gydbwyso camau pendant a sylw dyledus. Rwy'n adnabod patrymau, themâu a chysylltiadau rhwng ffynonellau gwybodaeth amrywiol a gwahanol a'r dystiolaeth orau sydd ar gael.Rwy'n nodi pryd mae angen i mi weithredu ar sail gwybodaeth gyfyngedig ac yn ystyried sut i leihau'r risgiau wrth wneud hynny.Rwy'n herio eraill i sicrhau y gwneir penderfyniadau sy'n cyd-fynd â'n cenhadaeth, ein gwerthoedd a'r Cod Moeseg. | **300 o eiriau** | Ffurflen Gais a/neu Gyfweliad |
| 1. **Arloesi a meddwl yn agored**

Pan fydd angen datrys problem, rwy'n ymchwilio i sawl ffynhonnell wybodaeth wahanol, yn defnyddio amrywiaeth o adnoddau ac yn ystyried arfer da mewn meysydd eraill ar wahân i blismona weithiau.Rwy'n gallu nodi cyfleoedd neu fygythiadau a all ddylanwadu ar sut rwy'n gwneud fy swydd yn y dyfodol drwy ddefnyddio gwybodaeth am dueddiadau, gwybodaeth am ddemograffeg newidiol yn y boblogaeth a syniadau newydd am blismona.Rwy'n hyblyg ac yn fodlon newid fy nghynlluniau i sicrhau fy mod yn cael yr effaith orau.Rwy'n annog eraill i fod yn greadigol ac yn cymryd risgiau priodol.Rwy'n rhannu fy syniadau a dealltwriaeth o'r amgylchedd mewnol ac allanol ehangach. | **300 o eiriau** | Ffurflen Gais a/neu Gyfweliad |
| 1. **Ymwybodol yn Emosiynol**

Rwy'n ystyried safbwyntiau pobl o ystod eang o gefndiroedd cyn gweithredu.Rwy'n addasu fy arddull a'm dull gweithredu yn ôl anghenion y bobl rwy'n gweithio gyda nhw, gan ddefnyddio fy ymddygiad i sicrhau'r canlyniad gorau.Rwy'n hybu diwylliant sy'n gwerthfawrogi amrywiaeth ac yn annog heriau. Rwy'n annog ymarfer myfyriol ymhlith eraill ac yn cymryd yr amser i gefnogi eraill i ddeall ymatebion ac ymddygiadau.Rwy'n cymryd cyfrifoldeb am helpu i sicrhau lles emosiynol y rhai yn fy nhimau.Rwy'n cymryd cyfrifoldeb am ymdrin ag unrhyw ymddygiad amhriodol. | **Dd/G** | Cyfweliad |

Fel un o Gwnstabliaid Gwirfoddol Heddlu Gwent, efallai y gofynnir i chi dderbyn unrhyw swydd sy'n briodol i'ch gradd neu weithio mewn unrhyw sefydliad o fewn ardal yr Heddlu er mwyn sicrhau bod y gwasanaeth yn cael ei redeg yn effeithlon ac yn effeithiol. Bydd unrhyw newid i'ch amodau yn destun ymgynghoriad.

Rwy'n cytuno ac yn derbyn y dyletswyddau, y cyfrifoldebau a'r amodau yn y swydd ddisgrifiad hwn ac rydym ni, yr unigolion sydd wedi llofnodi isod, yn cadarnhau bod hwn yn ddisgrifiad cywir a llawn o'r swydd ar hyn o bryd.

Deiliad y Swydd \_\_\_\_\_\_\_\_\_\_\_\_\_\_\_\_\_\_\_\_\_\_\_ Prif Swyddog \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dyddiad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dyddiad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_